Illum (it-18 ta' Ottubru 2015), il-Kunsill adotta l-atti legali li jipprevedu t-tneħħija tas-sanzjonijiet ekonomiċi u finanzjarji kollha tal-UE relatati mal-kwistjoni nukleari kif speċifikat fil-Pjan ta' Azzjoni Komprensiv Konġunt (JCPOA). Dawn l-atti legali ser jidħlu fis-seħħ biss f'"jum l-implimentazzjoni", fl-istess ħin li l-Aġenzija Internazzjonali tal-Enerġija Atomika (IAEA) tkun ivverifikat li l-Iran implimenta l-miżuri miftiehma relatati mal-kwistjoni nukleari. Il-Pjan ta' Azzjoni Komprensiv Konġunt jidħol fis-seħħ illum, il-jum imsemmi bħala "jum l-adozzjoni", li huwa ta' 90 jum wara li l-Kunsill tas-Sigurtà tan-Nazzjonijiet Uniti adotta riżoluzzjoni li tapprova l-JCPOA (20 ta' Lulju 2015). Kif previst, l-UE adottat l-atti legali biex tħejji għat-tneħħija tas-sanzjonijiet ekonomiċi u finanzjarji kollha tal-UE relatati mal-kwistjoni nukleari f'jum l-implimentazzjoni. Dan jimplika li s-sanzjonijiet mhux ser jitneħħew qabel dik id-data. L-atti legali huma disponibbli fil-Ġurnal Uffiċjali tat-18 ta' Ottubru. Dawn ġew adottati mill-Kunsill permezz ta' proċedura bil-miktub. Stqarrija Konġunta mir-Rappreżentant Għoli tal-UE Federica Mogherini u l-Ministru għall-Affarijiet Barranin Iranjan Javad Zarif, 18 ta' Ottubru 2015 Il-Ġurnal Uffiċjali tal-Unjoni Ewropea, 18 ta' Ottubru 2015 Miżuri restrittivi tal-UE kontra l-Iran Konklużjonijiet tal-Kunsill dwar il-ftehim dwar il-programm nukleari tal-Iran, 20 ta' Lulju 2015